Таму, святкуючы Дзень праваслаўнай кнігі, мы адначасова адзначаем вялікае значэнне кнігі, як культурнай і духоўнай з'’вы. Бо кніга – гэта інструмент перадачы ведаў. Кнігі пераадольваюць час і прастору. Дзякуючы кнізе веды перадаюцца ад аднаго чалавека да другога, даносяць да нас інфармацыю – з мінулага ў сучаснасць, з цяперашняга ў будучыню. У кнігах сканцэнтравана мудрасць чалавецтва. Гэтая мудрасць прадстаўлена па-рознаму: у выглядзе чытанкі для першакласнікаў, самай што ні на ёсць простай граматыкі для тых, хто пачынае вывучаць мову, і канчаючы складанейшымі пабудовамі чалавечай думкі, філасофскімі трактатамі, навуковымі даследаваннямі; але ўсё гэта распаўсюджваецца праз друкаванае слова, праз кнігу.